Fuglestjerneslekta

arabisk fuglestjerne (O. arabicum)
 betlehemsstjerne (O. narbonense)
 fuglestjerne (O. umbellatum)
 kappstjerne (O. thyrsoides)
 nikkestjerne (O. nutans)
 Ornithogalum dubium
 Ornithogalum montanum
 Ornithogalum pyrenaicum

Fuglestjerneslekta (Ornithogalum) er en slekt i aspargesfamilien. Den ble tidligere regnet til hyasintfamilien og før det til liljefamilien.

De er flerårige urter med løk og grunnstilte blad. Blomstene er stjerneformede og sitter i klaser som kan være brede eller danne et aks. Blomstene er som regel hvite, og på utsiden av blomsterdekkbladet er det en grønn stripe. Utbredelsen omfatter Europa, Afrika, Madagaskar og Vest-Asia østover til Afghanistan. Artsmangfoldet er størst i middelhavslandene og Sør-Afrika.

Ingen av artene vokser naturlig i Norge, men fuglestjerne og nikkestjerne finnes forvillet fra hager og reproduserer. Betlehemsstjerne er også blitt funnet, men reproduserer ikke.

Fuglestjerne og nikkestjerne brukes som hageplanter. Betlehemsstjerne, kappstjerne og den oransje Ornithogalum dubium er for lite hardføre til å klare seg utendørs i Norge, men brukes som potteplanter og snittblomster.

Slekta Ornithogalum regnes til stammen Ornithogaleae i underfamilien Scilloideae. Omfanget av slekta er omstridt, og Manning et al. (2003) plasserte alle de ca. 300 artene i Ornithogaleae i Ornithogalum. Manning et al. (2009) deler stammen i fire slekter, og ca. 160 arter regnes til Ornithogalum. Martínez-Azorín et al. (2011) splitter Ornithogaleae i 19 slekter, og da blir bare 50 arter igjen i Ornithogalum.

Referanser

Litteratur 
 
 
 
 
 Kew Royal Botanic Gardens – World Check List Ornithogalum Besøkt 3. november 2014.

Eksterne lenker 
 

Scilloideae
Planter formelt beskrevet i 1753
Planter formelt beskrevet av Carl von Linné